2014-2020.5.4.3.PIIRKONDADE KONKURENTSIVÕIME TUGEVDAMISE INVESTEERINGUD (Lisavoor alates 2021.a.) HINDAMISMETOODIKA

**Sihtkoha eripära rõhutavate terviklike turismitoodete ja -atraktsioonide arendamine ning sihtkoha kui võrgustiku arendamine**

**1. Taotluste hindamine**

1.1.Nõuetele vastavaks tunnistatud taotlusi hindab rakendusüksuse poolt moodustatud hindamiskomisjon (edaspidi komisjon). Komisjoni liikmed peavad olema erapooletud ja sõltumatud hinnatavatest projektidest, taotlejatest ja partneritest.

1.2.Komisjon hindab nõuetele vastavaks tunnistatud taotlusi järgmiste hindamiskriteeriumite alusel:

|  |  |
| --- | --- |
| Hindamiskriteerium | Osakaal koondhindest |
| Projekti põhjendatus ja mõju meetme eesmärkide saavutamisele | 35% |
| Projekti jätkusuutlikkus | 25% |
| Projekti eelarve põhjendatus, kvaliteet ja kulutõhusus | 25% |
| projekti teostatavus ja kindlustatus ressurssidega | 15% |

Hindamiskriteeriumid on kirjeldatud tulenevalt projekti valdkonnast (turismivaldkond, tööstus- ja ettevõtlusalad, inkubaatorid ja tootearenduskeskused, linnakeskuse avaliku ruumi kaasajastamine, keskuse ja tagamaa ühendused) punktis 2.

1.3. Taotlust hinnatakse skaalal 0–4. Hindamine toimub täisarvudes (0; 1; 2; 3; 4) ning hindamiskriteeriumite hinded ja hindamise koondhinne arvutatakse täpsusega kaks (2) kohta pärast koma kaalutud keskmisena.

Hindamisskaala:

|  |  |  |  |  |  |
| --- | --- | --- | --- | --- | --- |
| Hinne | 0 | 1 | 2 | 3 | 4 |
| selgitus | puudulik | nõrk | keskpärane | hea | Väga hea |

1.4. Taotlusele hindamisel antud koondhinne moodustub nelja hindamiskriteeriumi alusel antud hinnete kaalutud keskmisest.

1.5. Hinnang taotlusele loetakse positiivseks, kui hindamisel antud koondhinne on vähemalt 2,75.

1.6. Positiivse hinnangu saanud taotlused järjestatakse kaalutud keskmise alusel üle-eestilisse pingeritta. Juhul, kui mitme projekti tulemuste koondsumma on võrdne, eelistatakse projekte, mis said hindamiskriteeriumis projekti põhjendatus ja mõju meetme eesmärkide saavutamisele kõrgema hinde.

1.7. Taotlus ei kuulu rahuldamisele juhul, kui selle hindamisel antud koondhinne jääb alla 2,75.

2. **Hindamiskriteeriumid turismivaldkonna** (sihtkoha eripära rõhutavate terviklike turismitoodete ja –atraktsioonide arendamine ning sihtkoha kui võrgustiku arendamine) **projektitaotluste hindamiseks**

|  |  |
| --- | --- |
| Hindamiskriteerium 1: Projekti põhjendatus ja mõju meetme eesmärkide saavutamisele. | |
| Osakaal koondhindest 35% | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti põhjendatust ja mõju tervikliku atraktiivsema külastuskeskkonna loomisele, sh mõju ettevõtetele ning selle tulemusena loodavate uute töökohade tekkele. Milline on projekti eeldatav mõju arvestades eraldatava toetuse mahtu, sh mil määral tuuakse projekti tulemusena ja kaasabil maakonda või suuremasse piirkonda täiendavat turismitulu ning kas ja millal ületab see pikas perspektiivis toetuse suuruse.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte:**   * Mil määral tekib projekti tulemusel vähemalt maakondliku ulatusega või piirkondlik sihtkoha eripära rõhutav terviklik turismitoode või –atraktsioon või mil määral arendatakse sihtkohta ühtse võrgustikuna. * Kuivõrd põhjendatud on valik, kas tegemist on juba olemasoleva(te) vähemalt maakondliku ulatusega või piirkondliku objekti(de) jätkusuutlikkuse ja atraktiivsuse tõstmise või uue atraktsiooni loomise puhul. * Mil määral suureneb külastajate jaoks projekti mõjul maakonna või suurema piirkonna atraktiivsus:   + Kuivõrd mitmekesistub projekti abil maakonna või suurema piirkonna terviklike turismitoodete valik või tõuseb kvaliteet ning kuivõrd soodustab see muude objektidega tervikpaketi moodustamist.   + Kuivõrd atraktiivne ja uueneva sisuga on maakonnas või suuremas piirkonnas arendatav objekt või võrgustik, et tagada kõrge esma- ja korduvkülastuste arv.   + Kuivõrd arvestab projekt potentsiaalsete sihtrühmade vajaduste ja ootustega.   + Millises mahus või mil määral toob projekti mõju objekti piirkonda otseselt lisanduvaid külastajad, kelle reisi ajendiks ja peamiseks sihtkohaks on projektiga arendatav terviklik turismitoode või -atraktsioon või sihtkoht.   + Mil määral aitab projekti mõju maakonnas või suuremas piirkonnas vähendada turismi hooajalisust. * Millal ja mil määral ületab projekti käivitumisel maakonnas või suuremas piirkonnas lisanduv turismitulu (sh nii objektiga seotud teenuse kasutamisest tulenev kui muudele piirkonna teenusepakkujatele objekti mõjul lisanduv) toetuse suuruse pärast projekti elluviimist. * Milline on toetuse mõju maakonna või suurema piirkonna ettevõtetele ja töökohtade loomisele: * Mitu uut otsest töökohta luuakse aasta keskmiselt projekti abil. * Mitu kaudset töökohta luuakse projekti mõjul teiste ettevõtete poolt sh lisanduva turismitulu abil. * Millised uued ettevõtted toetuse mõjul tekivad ning milline on mõju olemasolevate ettevõtete arengule (sh kas ja kui suures ulatuses investeerivad ettevõtted projekti mõjul maakonda või suuremasse piirkonda täiendavalt). | |
| Hinne | Taseme kirjeldus |
| 0 puudulik | * Projekti tulemusel ei teki maakondliku ulatusega või piirkondliku sihtkoha eripära rõhutavat terviklikku turismitoodet või –atraktsiooni ja sihtkohta ei arendata ühtse võrgustikuna. * Projekti mõju maakonna või piirkonna atraktiivsuse suurenemisel külastajate jaoks ei ole otsene. * Projekti mõjul külastajate piirkonnas viibimise aeg ei suurene või on mõju ülehinnatud. * Projekt ei oma mõju turismi hooajalisuse vähendamisele. * Projektil puudub selge konkurentsieelis ja külastatavusatraktiivsus ning see ei initsieeri tarbima piirkonnas pakutavaid muid turismitooteid- ja teenuseid. * Projekti käivitumisel teenitav turismitulu, arvestades projektile eraldatava toetuse summat, on tühine või projektiga seotud turismitulu ei ole võimalik hinnata, kuna lähteandmed ja prognoosid ei ole usaldusväärsed ja põhjendatud. * Projekti mõjul uusi töökohti ei looda või nende loomine ning prognoositud arvud ei ole usaldusväärsed ja põhjendatud. * Uusi ettevõtteid projekti mõjul ei teki või nende tekke prognoos ei ole realistlik. * Projekti mõjul ei lisandu piirkonda täiendavaid investeeringuid või nende lisandumise prognoos ei ole realistlik. * Projektil puudub potentsiaal avaldada märkimisväärset mõju piirkonna majanduselu aktiviseerimisele. * Projektil on olulised negatiivsed kõrvalmõjud. |
| 1 | vahepealne tase |
| 2 | * Projekti tulemusel arendatakse välja turismitoode või –atraktsioon, kuid see ei ole terviklik ja ei arendata sihtkohta võrgustikuna. * Projekti tegelik mõju ulatus on kitsam kui maakond. Suurema piirkondliku koostööprojekti puhul avaldab mõju vaid mõnedele üksikutele maakondadele või nende osadele. * Projekti abil ei arendata edasi olemasolevat tegutsevat külastusobjekti, vaid luuakse uus turismiatraktsioon, mis ei ole põhjendatud. * Projekti mõjul suureneb mõningal määral maakonna või piirkonna atraktiivsus külastajate jaoks. * Projekti abil mitmekesistub mõningal määral turismitoodete valik või tõuseb kvaliteet. * Projekti abil luuakse mõningad eeldused lähipiirkonnas asuvate muude objektidega tervikpaketi moodustamiseks. * Projektis on arvestatud potentsiaalsete sihtrühmade mõningate peamiste vajaduste ja ootustega. * Projekti mõjul pikeneb külastajate piirkonnas viibimise aeg mõningal määral (keskmise külastuse kestus arendataval objektil või arendatava teenuse kasutamisel on vähemalt 1,5 tundi või suurendab võrgustiku rakendamine külastajate piirkonnas viibimise aega vastavalt). * Projekti käivitumisel teenitav turismitulu ületab toetuse suuruse vähemalt 10 aasta jooksul pärast projekti elluviimist. * Projekti mõjul 3 aastat peale projekti lõppu tekib juurde 12 uut töökohta (aasta keskmine töötajate arv taandatult täistööajale sh nii otsesed kui piirkonda teiste ettevõtete poolt, sh lisanduva turismitulu abil, loodavad kaudsed töökohad). * Projekt omab vähest mõju piirkonna ettevõtete arengule, kuid projekti mõjul uute ettevõtete teke ei ole teada või ei ole kindel. |
| 3 | Vahepealne tase |
| 4 | * Projekti tulemusel arendatakse välja vähemalt maakondliku ulatusega või piirkondlik sihtkoha eripära rõhutav terviklik turismitoode või –atraktsioon või arendatakse sihtkohta ühtse võrgustikuna. * Projekti abil tõstetakse juba olemasoleva(te) objekti(de) jätkusuutlikkust ja atraktiivsust. * Projekti mõjul suureneb maakonna või suurema piirkonna atraktiivsus külastajate jaoks. * Projekti abil mitmekesistub terviklahendustega turismitoodete valik või tõuseb kvaliteet. * Projekti elluviimisega seoses on kavandatud tervikpakett(e) vähemalt maakonnas või suuremas piirkonnas asuvate muude objektidega, vastavad eelkokkulepped on sõlmitud. * Projekt on külastajatele atraktiivne ning uueneva sisuga, mis tagab kõrge esma- ja korduvkülastuste arvu. * Projekt vastab potentsiaalsete sihtrühmade vajadustele ja ootustele. * Projekti mõju toob objekti piirkonda otseselt lisanduvad külastajad, kelle reisi ajendiks ja peamiseks sihtkohaks on projektiga arendatav turismitoode või -atraktsioon või sihtkoht. * Projekti mõju aitab oluliselt vähendada turismi hooajalisust. * Projekti käivitumisel teenitav turismitulu ületab toetuse suuruse vähemalt 2 aasta jooksul pärast projekti elluviimist. * Projekti mõjul 3 aastat peale projekti lõppu tekib juurde vähemalt 25 uut töökohta (aasta keskmine töötajate arv taandatult täistööajale sh nii otsesed kui piirkonda teiste ettevõtete poolt, sh lisanduva turismitulu abil, loodavad kaudsed töökohad). * Toetuse mõjul tekib piirkonda vähemalt 1 uus ettevõte ning toetus omab mõju teiste piirkonna ettevõtete arengule. * Projekti mõjul lisandub piirkonda täiendavaid investeeringuid |

|  |  |
| --- | --- |
| Hindamiskriteerium 2: Projekti jätkusuutlikkus. | |
| Osakaal koondhindest 25% | |
| **Hinnatakse:**  Maakondliku tähtsusega projektis (mille mõju avaldub terves maakonnas või Harju maakonna ja Ida-Viru maakonnapuhul vähemalt viie KOV üksuse ulatuses) või mitut maakonda hõlmavas piirkondlikus koostööprojektis toodud vähemalt maakondliku ulatusega või piirkondliku tegevuste edasist jätkusuutlikkust.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd jätkusuutlikud on projekti raames kavandatavad tulemused (sh rajatavate infrastruktuuriobjektide finantsiline ja halduslik jätkusuutlikkus). * Kuivõrd terviklikult on lahendatud projektis planeeritud tegevuste ulatus arendatava turismiatraktsiooni või võrgustiku jätkusuutlikkuse tagamiseks maakonnas või suuremas piirkonnas. * Kuivõrd on maakondliku projekti puhul jätkusuutlikkuse tagamiseks vajalike tegevuste puhul kaasatud erinevad kohalikud omavalitsused/osapooled erinevatest kohalikest omavalitsustest. * Kuivõrd asjakohased, efektiivsed ning sihtrühmale vastavad on edasised kavandatud turundus- vm toetavad tegevused. * Mil määral on objekti sihipärane kasutamine tagatud pädeva haldaja, vajalike partnerite ja piisavate vahendite olemasoluga püsikuludeks. * Kavandatud kulude-tulude prognoosi realistlikkust ning selle piisavust objekti atraktiivsuse tagamiseks, sh kuivõrd on objekti haldaja või omanik võimeline tagama objekti edasised haldus- ja arenduskulud. * Kas projekt vajab peale rakendumist nii tegevuskuludeks kui lisainvesteeringuteks täiendavaid toetusi riigi- või omavalitsuse eelarvest või välisfondidelt. Mil määral on etapilise arendamise või reinvesteeringute puhul finantsvahendid objekti edasiseks arendamiseks tagatud. * Milline on riskide avaldumise tõenäosus projekti mõju saavutamise seisukohast (sh sise- ja välisriskid), mil määral on riskide maandamise võimalused tagatud | |
| Hinne | Taseme kirjeldus |
| 0 | * Projekti kavandatud mõju kestlikkus pärast projekti lõppu ei ole tagatud: projekti elluviimise järgsed tegevused ei ole läbimõeldud, realistlikud või puuduvad nende elluviimiseks vajalikud finants- või muud vahendid. * Planeeritavate tegevuste valik ei ole kompleksne, nende ulatus ei ole piisav ja ühtselt eesmärgistatud, et tagada projektiga arendatava turismiatraktsiooni või võrgustiku jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul ei ole kaasatud erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul osapooli erinevatest maakondadest. * Tegevuste edasise sihipärase teostamisega seotud püsikulude katmine ei ole tagatud. Puudub kindlus, et leitakse vahendid järgnevate etappide elluviimiseks (võimalikud finantseerimisallikad on kirjeldamata), kui järgnevad etapid on vajalikud. * Riskide avaldumise tõenäosus on suur (näiteks väliste negatiivsete arengutrendide tõttu) ning nende maandamine ei ole tagatud. * On tuvastatav muu väline risk, mis seab kahtluse alla projekti tulemuste jätkusuutlikkuse |
| 1 | Vahepealne tase |
| 2 | * Projekti elluviimise järgne tegevusplaan on üldiselt realistlik, tulemuste kestlikkus pärast projekti lõppu on tõenäoline. * Projektijärgne toimimissuutlikkus on üldiselt tagatud: vajalikud ressursid on enamjaolt olemas või tõenäoliselt võimalik kaasata ning meeskonna kompetentsid tagatud või tõenäoliselt võimalik luua. * Planeeritavate tegevuste valik on üldjoontes kompleksne, nende ulatus üldjoontes piisav, kuid ei loo terviklahendust et tagada projektiga arendatava turismiatraktsiooni või võrgustiku jätkusuutlikkus maakonnas või suuremas piirkonnas. * Maakondliku projekti puhul jätkusuutlikkuse tagamiseks vajalike tegevuste puhul on kaasatud mõned üksikud kohalikud omavalitsused/osapooled erinevatest kohalikest omavalitsustest ning piirkondliku projekti puhul mõned üksikud osapooled erinevatest maakondadest. * Objekti edasise sihipärase kasutamise osas ei ole toetuse saajal endal kinnitatult piisavalt rahalisi vahendeid püsikuludeks, kuid need on tõenäoliselt võimalik saada. * Riskide avaldumise tõenäosus projekti mõju saavutamise seisukohast on keskpärane, toimetulek riski ilmnemisel ei ole tagatud. |
| 3 | Vahepealne tase |
| 4 | * Projekti elluviimise järgne tegevusplaan on põhjalik ja realistlik, tulemuste kestlikkus pärast projekti lõppu on tagatud. * Projektijärgne toimimissuutlikkus on tagatud väga heal tasemel: vajalikud ressursid on olemas ning meeskonna (turismiatraktsiooni personali või võrgustikku eestvedava organisatsiooni personali) piisavus ja kompetentsid on tagatud. * Planeeritavate tegevuste valik on kompleksne ja loob terviklahenduse, nende ulatus piisav, et tagada arendatava turismiatraktsiooni või võrgustiku jätkusuutlikkus maakonnas või suuremas piirkonnas. * Maakondliku projekti puhul jätkusuutlikkuse tagamiseks vajalike tegevuste puhul on kaasatud olulisel määral erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul erinevatest maakondadest. * Rahalised vahendid edasiste püsikulude katmiseks on piisavad. Kui järgnevad etapid või reinvesteeringud on vajalikud, on tagatud vahendid nende teostamiseks. Külastusobjekti kui kompleksi kohta on koostatud arengukava või pikaajaline arengustrateegia. * Riskide avaldumise tõenäosus projekti mõju saavutamise seisukohast on madal või maandatav kavandatud tegevuste abil. |

|  |  |
| --- | --- |
| Hindamiskriteerium 3: Projekti eelarve põhjendatus ja kvaliteet, kuluefektiivsus. | |
| Osakaal koondhindest 25%. | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonnapuhul vähemalt viie KOV üksuse ulatuses) või mitut maakonda hõlmava piirkondliku koostööprojekti eelarve põhjendatust ja kvaliteeti, kuluefektiivsust.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd põhjendatud ja optimaalne on projekti eelarve tegevuste elluviimiseks ja oodatavate tulemuste saavutamiseks. * Kuivõrd taotluses toodud eelarve on läbipaistev ja detailne. * Kuivõrd kuluefektiivne on projekti eelarve - projekti eelarve vastavus turuhindadele. * Kuivõrd projekti eelarves ettenähtud kulud on kõik projekt elluviimise seisukohast vajalikud (kuivõrd sisaldab projekti eelarve põhjendamatuid või ebamõistlikke kulusid) | |
| Hinne | Taseme kirjeldus |
| 0 | * Taotluses toodud projekti eelarve ei ole läbipaistev ja toetatavateks tegevusteks planeeritud kulud ei ole piisavalt põhjendatud. * Enamus taotluse eelarves välja toodud kulusid on reaalsest turuhinnast selgelt üle- või alahinnatud ja toetuse kasutamine ei ole efektiivne. |
| 1 | Vahepealne tase |
| 2 | * Taotluses toodud projekti eelarve on üldjoontes selge, kuid tegevusteks planeeritud kulud ei ole nende elluviimiseks optimaalsed ja on osaliselt põhjendamata. * Enamus taotluse eelarves välja toodud kulusid vastavad reaalsele turuhinnale, kuid toetuse kasutamine on vähe efektiivne. |
| 3 | Vahepealne tase |
| 4 | * Taotluses toodud projekti eelarve on detailne, kõik tegevusteks planeeritud kulud on optimaalsed ja efektiivsed ning projekti elluviimise seisukohast põhjendatud. * Kõik taotluse eelarves välja toodud kulud vastavad ligikaudu reaalsele turuhinnale ja toetuse kasutamine on efektiivne. |

|  |  |
| --- | --- |
| Hindamiskriteerium 4: Projekti teostatavus ja kindlustatus ressurssidega | |
| Osakaal koondhindest 15%. | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonnapuhul vähemalt viie KOV üksuse ulatuses) või mitut maakonda hõlmava piirkondliku koostööprojekti puhul taotleja finantsvõimekust, finantsriskide esinemise tõenäosust, projekti meeskonna olemasolu ja kompetentse.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd on projekti elluviimise ajakava realistlik ja arvestab võimalike viivitustega elluviimise erinevates etappides * Milline on taotleja finantsvõimekus ning kas projekti elluviimiseks vajalik omafinantseering on tagatud (sh vajalik lisanduv likviidsus tegevuste elluviimisel) ja selle kohta kinnitused esitatud. Juhul kui kaasatakse väliseid finantseerimisvõimalusi, siis kas nende saamine on realistlik ja tõendatud. * Milline on finantsriskide esinemise tõenäosus. * Juhul kui objekti terviklik väljaarendamine sisaldab meetme tingimustele mittevastavaid tegevusi või kulusid või eeldab partnerite täiendavaid investeeringuid, siis kas vajalikud partnerid on kaasatud ja katteallikad meetmest mittetoetatavate tegevuste osas on olemas. * Milline on projekti meeskonna võime projekti ellu viia (kuivõrd on projektijuhtimine organisatsiooniliselt kindlustatud, kas projektijuht ja –meeskonnaliikmed omavad vajalikku oskusteavet ja kogemusi projekti edukaks elluviimiseks või kas on kaasatud vajalikud eksperdid või oskusteave muul moel). * Kuidas on kindlustatud partnerite koostöö (koostöölepingud, kokkulepped koos kõigi osapoolte õiguste, kohustuste ja vastutusega). | |
| Hinne | Taseme kirjeldus |
| 0 | * Projekti elluviimise ajakava ei ole realistlik ja ei arvesta võimalike viivitustega elluviimise erinevates etappides. * Taotleja finantsvõimekus ei ole piisav, et tagada projekti omafinantseerimine, taotlejal puuduvad võimalused täiendavate finantsvahendite kaasamiseks taotluses toodud tegevuste elluviimiseks. * Projekti elluviimise võimekus ei ole tõendatud. * Projekti meeskond on komplekteerimata. * Vajalikud partnerid on kaasamata (kui projekti elluviimine eeldab partnerite kaasamist) või on taotleja ja kaasatud partnerite vaheline koostöö planeerimata, kohustused, vastutused ja õigused on läbi mõtlemata ja kokku leppimata. |
| 1 | Vahepealne tase |
| 2 | * Projekti elluviimise ajakava on üldiselt realistlik, kuid ei arvesta täielikult võimalike viivitustega elluviimise erinevates etappides. * Taotleja finantsvõimekus on üldiselt piisav, et kindlustada taotluses toodud tegevuste omafinantseerimine. Taotlejal on tõenäoselt võimalik kaasata täiendavaid finantsvahendeid taotluses toodud tegevuste elluviimiseks. * Projekti elluviimise võimekus on üldiselt keskpärane. * Projekti meeskond on komplekteeritud ja/või teenusena sisse ostetud. * Projekti meeskond on üldiselt piisava suurusega projektis kavandatud tegevuste teostamiseks, kuid osad vajalikud valdkondlikud kompetentsid puuduvad ja/või vastutusvaldkonnad ei ole selgelt jaotatud/ vastutajad määramata. * Kui projekti elluviimine eeldab partnerite kaasamist, siis üksikud partnereid on leitud. Kaasatud partnerite koostöö on üldiselt planeeritud, ei ole täpselt kokku lepitud vastutuse jaotus, õigused ja kohustused. |
| 3 | Vahepealne tase |
| 4 | * Projekti elluviimise ajakava on realistlik ja arvestab võimalike viivitustega elluviimise erinevates etappides. * Taotleja finantsvõimekus on piisav ja selgelt tõendatud, et kindlustada taotluses toodud tegevuste elluviimiseks vajalik omafinantseerimine ja jätkutegevuste läbiviimine. * Projekti elluviimise võimekus on väga hea. * Projekti meeskond on komplekteeritud ning kõik vajalikud kompetentsid on olemas. * Projekti meeskond on optimaalse suurusega kavandatud tegevuste teostamiseks nii projekti elluviimise faasis kui sellele järgneval. * Elluviidavatele tegevustele on vastustajad määratud. * Kui projekti elluviimine eeldab partnerite kaasamist, siis vajalikud partnerid on kaasatud. Kaasatud partnerite koostöö on planeeritud, kokku on lepitud vastutuse jaotus, õigused ja kohustused. |